《和益阳赵宰六首》
宋代·廖行之

为邦何所急，劝学最留情。
数仞新儒馆，千年继武城。
梁间珍篆古，门外碧波平。
会有明伦士，培风纵鹗横。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。